Komission asetus (EY) N:o 1368/95, annettu 16 päivänä kesäkuuta 1995, kaseiinin ja kaseinaattien valmistukseen käytettävän rasvattoman maidon tuen myöntämisestä annetun asetuksen (ETY) N:o 2921/90 muuttamisesta



Virallinen lehti nro L 133 , 17/06/1995 s. 0004 - 0005



KOMISSION ASETUS (EY) N:o 1368/95, annettu 16 päivänä kesäkuuta 1995, kaseiinin ja kaseinaattien valmistukseen käytettävän rasvattoman maidon tuen myöntämisestä annetun asetuksen (ETY) N:o 2921/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94 (2), ja erityisesti sen 11 artiklan 3 kohdan, sekä katsoo, että komission asetuksessa (ETY) N:o 2921/90 (3), sellaisena kuin se on viimeksi muutettuna asetuksella (EY) N:o 1756/93 (4), säädetään, että kaseiiniksi ja kaseinaateiksi jalostetulle rasvattomalle maidolle myönnetään tukea ainoastaan, jos kaseiini ja kaseinaatit vastaavat tiettyjä koostumusta koskevia vaatimuksia; kokemus on osoittanut, että kaseiini, jossa on 5-17 prosenttia muita maidon valkuaisaineita kuin kaseiinia, ei enää vastaa nykyisiä tarpeita markkinoilla, jotka suuntautuvat entistä enemmän korkealaatuisiin tuotteisiin; näin ollen on suotavaa lakkauttaa edellä mainitun kaseiinin tuki, toisaalta näiden tuotteiden ja toisaalta rasvattoman maitojauheen markkinoiden kehitys huomioon ottaen on syytä vähentää kyseisessä asetuksessa vahvistetun kaseiiniksi ja kaseinaateiksi jalostettujen tuotteiden tuen määrää, ja maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2921/90 seuraavasti: 1. Korvataan 2 artiklan 1 kohta seuraavasti: "1. Edellä 2 kohdassa tarkoitetulle kaseiiniksi ja kaseinaateiksi jalostetulle rasvattomalle maidolle annettava tuki 100 kilogrammalta vahvistetaan 6,75 ecuksi." 2. Poistetaan 2 artiklan 2 kohdan d alakohta, ja e alakohdasta tulee d alakohta. 3. Korvataan 3 artiklan a kohdan toinen virke seuraavasti: "Liitteessä III tarkoitetuille tuotteille ilmoitettava nimi on tapauskohtaisesti seuraava: `Kaseinaatit, jotka sisältävät 5-17 prosenttia muita maidon valkuaisaineita kuin kaseiinia, ja jotka on saostettu samanaikaisesti ja jotka lasketaan maitovalkuaisena kokonaispitoisuudesta`," 4. Korvataan liite III tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 148, 28.6.1968, s. 13 (2) EYVL N:o L 349, 31.12.1994, s. 105 (3) EYVL N:o L 279, 11.10.1990, s. 22 (4) EYVL N:o L 161, 2.7.1993, s. 48 LIITE "LIITE III MÄÄRÄYKSET KOOSTUMUKSESTA Kaseinaatit, joiden maidon valkuaispitoisuus, muiden kuin kaseiinin, on enintään 17 % maitovalkuaisen kokonaispitoisuudesta >TAULUKON PAIKKA>